Herschel Jantjies loop Leeus-stryd mis | Netwerk24
Herschel Jantjies loop Leeus-stryd mis
Deur Stephen Nell 13 Februarie 2020 15:02
Godlen Masimla vandeesweek op die oefenveld in Bellville. Hy sal Saterdag op Ellispark die Stormers se nr. 9-trui dra. Foto: Gallo Images
Die Stormers se Springbok-skrumskakel, Herschel Jantjies, gaan Saterdag se Superrugby-wedstryd teen die Leeus op Ellispark weens ’n skouerbesering misloop.
John Dobson, die Stormers se afrigter, het vroeër vandeesweek gesê dat hy Jantjies tot Vrydag sal gee om te herstel, maar het besluit om hom eerder te laat rus en met Godlen Masimla te begin.
Paul de Wet is die plaasvervanger-skrumskakel.
Hy het egter gesê dat Jantjies en die flank Jaco Coetzee, wat harsingskudding het, fiks sal wees vir aanstaande week se wedstryd teen die Jaguares.
Coetzee se besering beteken dat Johan du Toit van agtsteman af flank toe skuif, terwyl Juarno Augustus die nr. 8-trui gaan dra.
Dobson roteer vandeesweek sy Springbok-vaskopstutte met Wilco Louw wat vir Frans Malherbe in die beginspan vervang.
Stormers: Dillyn Leyds, Sergeal Petersen, Ruhan Nel, Jamie Roberts, Seabelo Senatla, Damian Willemse, Godlen Masimla, Juarno Augustus, Pieter-Steph du Toit, Johan du Toit, Chris van Zyl, Salmaan Moerat, Wilco Louw, Scarra Ntubeni, Steven Kitshoff (k). PLAASVERVANGERS: Chad Solomon, Ali Vermaak, Frans Malherbe, JD Schickerling, Cobus Wiese, Ernst van Rhyn, Paul de Wet, Jean-Luc du Plessis.
Meer oor: Stormers | Leeus | Superrugby | Herschel Jantjies